Florisuginae

Karmintopas
 Hvitnakkekolibri
 Karmintopas
 Svartkolibri

Florisuginae (gruppen blir ofte referert til som topazer) er en underfamilie av kolibrier (Trochilidae). Artene er utbredt fra sør i Mexico, Mellom-Amerika og Sør-Amerika.

 Taksonomi 
Topazene er ei basal gruppe med kolibrier, og det er sterk støtte i bevismaterialet for at topazene er søstergruppen til eremittkolibriene (Phaethornithinae). Linjen som førte til dannelsen av topazer og eremitter oppsto for omkring  år siden (), sannsynligvis i sentrale lavereliggende strøk i Sør-Amerika. En tidligere studie ga svake beviser for at gruppen kunne være søster til alle andre kolibrier.

 Beskrivelse 
Artene viser kjønnsdimorfisme, og hannen har ofte mer prangende fjærdrakt enn hunnen.

 Arter og slekter 
Underfamilien er i systematisk rekkefølge og består av to slekter med to arter i hver. Både slekter og arter ble tidligere regnet til Trochilinae, som nå er delt opp. Norske navn er i henhold til Norsk Ornitologisk Forening. Slektsnavnene i parenteser er ikke offisielle navn, men kun kortfattede typebeskriveler.

 Topaza (topazer)
 Karmintopas, Topaza pella
 Flammetopas, Topaza pyra
 Florisuga (jacobinere)
 Hvitnakkekolibri, Florisuga mellivora
 Svartkolibri, Florisuga fusca

 Referanser 
Jimmy A. McGuire, Christopher C. Witt, J.V. Remsen Jr., Ammon Corl, Daniel L. Rabosky, Douglas L. Altshuler, Robert Dudley (2014). Molecular Phylogenetics and the Diversification of Hummingbirds. Current Biology, Volume 24, Issue 9, 5 May 2014, Page 1038. doi:10.1016/j.cub.2014.03.016

Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson (august 2014) (CSV), The eBird/Clements checklist of birds of the world: Version 6.9, Cornell Lab of Ornithology. Besøkt 2016-05-18

Del Hoyo, J.; N. J., Collar, BirdLife International, ed (2014). HBW and BirdLife International illustrated checklist of the birds of the world. Band 1. Barcelona: Lynx edicions. ISBN 9788496553941.

Syvertsen, P. O., Ree, V., Hansen, O. B., Syvertsen, Ø., Bergan, M., Kvam, H., Viker, M. & Axelsen, T. (2008-05-22). Norske navn på verdens fugler. Norsk navnekomité for fugl (NNKF), 1990-2008. Norsk Ornitologisk Forening

 Eksterne lenker 


Kategori:Kolibrier